**Հայտարարություն**

**Համաշխարհային Բանկի «Առևտրի խթանման և որակի ենթակառուցվածքի ծրագիր»**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի» (ԱԽՈԵ)** թիվ 8390-ԱՄ վարկային ծրագրի շրջանակում **«ՀՀ Էկոնոմիկայի նախարարության «Ստանդարտացման և չափագիտության ազգային մարմին» ՓԲԸ-ի /ՍՉԱՄ/** **արդյունաբերական չափագիտության կենտրոնի համար նախատեսված տարածքների վերանորոգման աշխատանքների որակի տեխնիկական հսկողություն» թիվ TPQI-C-3.1.3.3** տեխնիկականառաջադրանքըիրականացնելու նպատակով հայտարարվում է խորհրդատվական ընկերության ընտրության մրցույթ:

 Այս առաջադրանքի հիմնական նպատակն է վարձել համապատասխան մասնագիտական փորձառություն ունեցող խորհրդատվական ընկերություն, որը կիրականացնի ՍՉԱՄ-ի արդյունաբերական չափագիտության կենտրոնի համար նախատեսված տարածքների վերանորոգման աշխատանքների որակի և ՀՀ օրենսդրությամբ սահմանված շինարարական նորմերին ու կանոններին համապատասխանության տեխնիկական հսկողություն:

Վերանորոգվող տարածքը գտնվում է ք. Երևան Կոմիտասի պող․ 49/4 (1-ին, 2-րդ և 4-րդ հարկեր) հասցեում, ընդհանուր մակերեսը կազմում է մոտ 1200 ք.մ.:

**Ընտրված խորհրդատվական ընկերությունը պետք է իրականացնի հետևյալ առաջադրանքները.**

* Իրականացնի շինարարական օբյեկտում կատարված վերանորոգման աշխատանքների որակի ու տեխնոլոգիական հերթականության, ՀՀ օրենսդրությամբ սահմանված շինարարական նորմերին ու կանոններին, հատուկ աշխատանքների տեխնիկական պայմաններին, շինարարության պայմանագրի բնապահպանական և սոցիալական կառավարման պլանի /ԲՍԿՊ/ մեջ ներառված ազդեցութունը մեղմացնող միջոցառումներին, և Պատվիրատուի ներկայացրած պահանջներին համապատասխանության պարբերական ստուգումներ:
* Համապատասխան իրավասու կազմակերպությունների հետ Պատվիրատուի անունից համաձայնեցնի ինժեներական սարքավորումների տեղադրման և փորձարկման հետ կապված հարցերը:
* Ստուգի իրականացվող շինարարական աշխատանքներում օգտագործվող նյութերի, շինվածքների, կոնստրուկցիաների և ինժեներական սարքավորումների որակը հաստատող սերտիֆիկատների, տեխնիկական անձնագրերի և լաբորատոր փորձարկումների և անալիզների արդյունքների գոյությունը, նախագծի ու արտադրանքի որակի պահանջներին անհամապատասխանության դեպքում արգելի դրանց օգտագործումը՝ համապատասխան ակտերի ձևակերպումով:
* Իրականացնի շինարարական կոնստրուկցիաների և հանգույցների միջանկյալ ընդունումը՝ ձևակերպելով համապատասխան ակտերով:
* Պատշաճ կերպով վարի շինարարության մատյանը՝ արձանագրելով հայտնաբերված թերությունները, արված դիտողություններն ու դրանց վերացման ուղղությամբ Կապալառուի կողմից իրականացրած քայլերը:
* Կազմի հայտնաբերված անավարտ աշխատանքների և թերությունների ցանկ, Կապալառուի և Պատվիրատուի (Ծրագրի ղեկավարի) հետ սահմանի դրանց վերացման ժամկետները:
* Ստուգի և ստորագրի Կապալառուի կողմից ներկայացվող կատարողական ակտերը, ստորագրի շինարարական աշխատանքների ավարտման և շահագործման հանձնման ակտերը՝ աշխատանքների ընդունման համար պատասխանատու այլ մարմինների հետ համատեղ:
* ՀՀ օրենսդրությամբ սահմանված կարգով կազմի և ներկայացնի ծածկվող աշխատանքների ակտերը:
* Պատվիրատուին տեղեկացնի և կասեցնի շինարարությունը՝ շենքերի և կառույցների կայունությանն ու հուսալիությանն սպառնացող թերությունների հայտնաբերման դեպքում:
* Պատվիրատուին (Ծրագրի ղեկավարին) տեղեկացնի և չընդունի հաստատված նախագծերի, տեխնիկական պայմանների, շինարարական նորմերի և կանոննների խախտումներով կամ անորակ նյութերով, շինվածքներով կամ կոնստրուկցիաներով իրականացված շինմոնտաժային աշխատանքները:
* Իրականացնի ամենօրյա տեղամասի միջոցառումների մոնիտորինգ՝ դրանց համապատասխանությունը ԲՍԿՊ-ում ներառված պայմաններին ապահովելու համար և ներկայացնի ամսական հաշվետվություն նշված միջոցառումների կատարման վերաբերյալ:
* 24 ժամի ընթացքում ծանուցի Պատվիրատուին ծրագրին առնչվող կամ որևէ ազդեցություն ունեցող ցանկացած միջադեպի կամ վթարի մասին, որը կարող է լուրջ ազդեցություն թողնել շրջակա միջավայրի վրա, և այլն:

Մանրամասն Տեխնիկական առաջադրանքը կարող է տրամադրվել ստորև նշված հասցեով:

Ծառայությունները նախատեսվում է իրականացնել 2021թ. հոկտեմբերից՝ վեց ամիս տևողությամբ՝ համապատասխան վերանորոգման աշխատանքների պայմանագրին զուգահեռ:

Մրցույթին կարող են մասնակցել այն ընկերությունները, որոնք ունեն ՀՀ օրենսդրությամբ սահմանված տեխնիկական հսկողության իրականացման համար անհրաժեշտ ՀՀ Քաղաքաշինության կոմիտեի կողմից հաստատված ՀՀ Քաղաքաշինության բնագավառում շինարարության որակի տեխնիկական հսկողության վավեր լիցենզիա, ըստ լիցենզիային կից հետևյալ ներդիրների՝ բնակելի, հասարակական և արտադրական, հիդրոտեխնիկական, էներգետիկ և կապի:

***Որակավորման փուլում Տեխնիկական հսկողություն իրականացնող ընկերությունը պետք է բավարարի որակավորման ստորև նշված******հետևյալ չափանիշներին.***

Ընկերությունը պետք է ունենա`

* հասարակական շենքերի շինարարության որակի տեխնիկական հսկողության իրականացման առնվազն հինգ տարվա փորձ,
* շինարարության որակի տեխնիկական հսկողության գծով հաջողությամբ իրականացրած առնվազն երեք ծրագիր:

Այս փուլում ընկերության հիմնական աշխատակազմը չի գնահատվում:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին III-ում ներկայացված «Խորհրդատուի որակավորման հիման վրա ընտրության» գնման մեթոդի ընթացակարգերի համաձայն:

Խորհրդատուները կարող են համագործակցել այլ ընկերությունների հետ` իրենց որակավորումը բարձրացնելու նպատակով, սակայն միավորման դեպքում պետք է հստակ նշեն` արդյոք համագործակցությունը /ասոցիացիան/ համատեղ ձեռնարկության թե ենթախորհրդատվության տեսքով է: Համատեղ ձեռնարկությամբ հանդես գալու պարագայում, ընտրվելու դեպքում համատեղ ձեռնարկության բոլոր գործընկերները համատեղ և առանձին պատասխանատվություն են կրում ամբողջ պայմանագրի համար:

Հետաքրքրված խորհրդատվական ընկերությունները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերոնշյալ վավեր լիցենզիաներ ունեցող և պահանջներին համապատասխանող խորհրդատվական ընկերությունները կարող են մինչեւ **2021 թվականի հուլիսի 6-ը, ժամը 18:00** ներկայացնել հետաքրքրվածության հայտեր ընկերության վերաբերյալ անհրաժեշտ տեղեկություններով (համառոտ տեղեկատվություն ընդհանուր աշխատանքային փորձի վերաբերյալ /պետ ռեգիստրի վկայական, վերջին հինգ տարիներին իրականացրած ծրագրերի ցանկ և այլն/, հաջողությամբ իրականացրած առնվազն երեք նմանատիպ ծրագրերի փաստաթղթային փաթեթներ /պայմանագրերի պատճեններ, ծառայությունների կատարման ակտեր/, պահանջվող լիցենզիայի և ներդիրների պատճենները և այլն) ստորեւ նշված հասցեով (անձամբ, կամ փոստով, կամ էլ-փոստով):

ԱԽՈԵ Ծրագրի կառավարիչ պարոն Գեորգի Խաչատրյանին

ԱԽՈԵ Ծրագրի կառավարման գրասենյակ

Երեւան 0010, Հանրապետության հրապարակ, Նալբանդյան փող. 28, 5-րդ հարկ

Հեռախոսներ. (374 10) 515 580, 515-581

Էլ. փոստ. info@tpqi.am; h.shamamyan@tpqi.am